Elan Schwartzenberg scapă de acuzația de dare de mită. Uite ce au constatat judecătorii de la Tribunalul Bucureşti.
Omul de afaceri era acuzat în acest caz de complicitate la dare de mită. Decizia a venit de la Tribunalul Bucureşti, dar nu este una definitivă. În acest caz, Schwartzenberg era acuzat că a ajutat un alt om de afaceri să câştige construcţia unui cartier pentru persoane defavorizate.
Veşti bune pentru Elan Schwartzenberg. Omul de afaceri a scăpat de un dosar în care era acuzat de complicitate la dare de mită.Totul, după ce judecătorii de la Tribunalul Bucureşti au constatat că faptele de care era acuzat Schwartzenberg s-au prescris.În acest caz, omul de afaceri era acuzat că a ajutat un apropiat al lui Radu Mazăre să câştige licitaţia pentru construcţia unui cartier pentru persoane defavorizate în Constanţa.Procurorii DNA au susţinut că fostul primar al Constanţei a primit de la un om de afaceri 175.000 de euro şpagă pentru câştigarea acestei licitaţii. La rândul său, Radu Mazăre a fost achitat recent de Curtea Supremă pentru acuzaţiile aduse de procurorii anticorupţie.